Универзитет у Сиднеју

Универзитет у Сиднеју (енгл. The University of Sydney), основан 1850. године, најстарији је универзитет у Новом Јужном Велсу у Аустралији. У 2007. години универзитет је имао 45.182 студената и 3.018 наставника, што га чини другим универзитетом у Аустралији по величини. По финансијским средствима, најбогатији је универзитет у Аустралији. Универзитет у Сиднеју је често био увршћен у 40 најбољих универзитета на свету у неколико избора. А међу само аустралијским универзитетима, сврстава се међу 3 најбоља (податак из 2007). Зграде универзитета инспирисане су универзитетима Оксфорд и Кембриџ. Главне зграде универзитета налазе се југозападно од централне пословне зоне града Сиднеја. Лоциране су између четврти Кампердауна (енгл. Camperdown) и Дарлингтона (енгл. Darlington). Историја Током 1848. године Вилијам Вентворф (енгл. William Wentworth) је препоручио Законодавном савету Новог Јужног Велса да се постојећи Сиднејски колеџ прошири у универзитет. Он је тврдио да је универзитет неопходан за развој аутономне заједнице и да би дао прилику да свој деци да постану корисни чланови друштва. Вентворф је успео у својој намери из другог покушаја. Универзитет је основан 1. октобра 1850. изгласавањем оснивачке повеље (енгл. University of Sydney Act 1850) у Парламенту Новог Јужног Велса. Тиме је постао први универзитет у Аустралији. Две године касније, 11. октобра 1852, универзитет је свечано отворен и почела су предавања у дотадашњој великој учионици Сиднејске ниже школе (енгл. Sydney Grammar School). До 1859. године универзитет се преместио на своје садашње место у Кампердауну / Дарлингтону. Дана 27. фебруара 1858. универзитет је примио своју краљевску повељу (енгл. Royal Charter) од британске Краљице Викторије, чиме су академска звања овог универзитета изједначена са звањима универзитета Уједињеног Краљевства. Организација Универзитет окупља 16 факултета: Факултет пољопривреде, хране и природних ресурса(енгл. Faculty of Agriculture, Food and Natural Resources) Факултет друштвених наука(енгл. Faculty of Arts) Факултет архитектуре, дизајна и планирања(енгл. Faculty of Architecture, Design and Planning) Факултет економије и бизниса(енгл. Faculty of Economics and Business) Факултет образовања и социјалног рада(енгл. Faculty of Education and Social Work) Факултет инжињерства и информационске технологије(енгл. Faculty of Engineering and Information Technologies) Факултети здравства: Факултет стоматологије(енгл. Faculty of Dentistry) Факултет здравствених наука(енгл. Faculty of Health Sciences) Факултет медицине(енгл. Faculty of Medicine) Факултет болничарске службе и акушерства(енгл. Faculty of Nursing and Midwifery) Факултет за фармацију(енгл. Faculty of Pharmacy) Факултет права(енгл. Faculty of Law) Факултет природних наука(енгл. Faculty of Science) Сиднејски колеџ уметности(енгл. Sydney College of the Arts) Сиднејски музички конзерваторијум(енгл. Sydney Conservatorium of Music) Факултет ветеринарских наука(енгл. Faculty of Veterinary Science) Истраживање Подаци из 2007. године показују да је Универзитет у Сиднеју водећи аустралијски универзитет по финансирању истраживачких пројеката. Сиднејски истраживачи су добили око 49 милиона аустралијских долара од Аустралијског истраживачког већа за 120 пројеката којих почињу у 2007. години. То је највећи износ који је веће доделило те године. Универзитет је добио око 46 милиона долара 2007. године од Националног здравственог и медицинског истраживачког већа, што је највећи износ додељен било ком универзитету у савезној држави Нови Јужни Велс те године. Спољашње везе Званични веб-сајт Историја универзитета Архивирано на веб-сајту Wayback Machine (6. мај 2008) Статистике о универзитету Архивирано на веб-сајту Wayback Machine (21. фебруар 2009)